Diari Oficial de la Generalitat Valenciana


Sumari del DOGV 5541, del 25-06-2007 (2007/8180)

ORDRE de 30 de maig de 2007, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits màxims que han de finançar les ajudes destinades a incrementar la competitivitat de la pime comercial i les relatives al Programa de Promoció de la Qualitat en el Comerç per a l'exercici 2007.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5541

Data del DOGV
:   25-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/8180


Data del document
:   30-05-2007

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * competitivitat
    * petita empresa
    * petita i mitjana empresa
    * ajuda pública
    * ajuda a les empreses
    * canvi tecnològic
    * mitjana empresa
    * promoció del comerç
    * xicotet comerç
    * associació
    * comerç al detall
    * suport econòmic
    * qualitat del producte
    * societat sense fins de lucre

ORDRE de 30 de maig de 2007, de la Conselleria d'Empresa, Universitat i Ciència, per la qual es publiquen les línies pressupostàries i es determinen els crèdits màxims que han de finançar les ajudes destinades a incrementar la competitivitat de la pime comercial i les relatives al Programa de Promoció de la Qualitat en el Comerç per a l'exercici 2007. [2007/8180]  
Amb data 12 de gener de 2007 es publicaren en el Diari Oficial de la Comunitat Valenciana l'Ordre de 29 de desembre de 2006, de la conselleria d'Empresa, Universitat i Ciència per la qual es regulen les ajudes destinades a incrementar la competitivitat de la pime comercial per a l'exercici 2007, i l'Ordre de 29 de desembre de 2006, de la conselleria d'Empresa, Universitat i Ciència, per la qual es regulen les ajudes relatives al Programa de Promoció de la Qualitat en el Comerç per a l'exercici 2007.  
Després de la publicació de la Llei 11/2006, de 27 de desembre, de Pressupostos de la Generalitat Valenciana per a l'Exercici 2007, i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, és procedent publicar les línies de subvenció que han de finançar les ajudes esmentades en les anteriorment mencionades ordres, així com l'import global màxim destinat a finançar-les.  
En virtut d'això i de conformitat amb el que s'ha establit en les disposicions addicionals primeres de les ordres de 29 de desembre de 2006 de la conselleria d'Empresa, Universitat i Ciència.  
ORDENE  
Article 1  
Per a l'exercici 2007 i de conformitat amb el que s'ha establit en la Llei 11/2006, de 27 de desembre, de Pressupostos de la Generalitat per a l'Exercici 2007, les ajudes establides en les ordres de la conselleria d'Empresa, Universitat i Ciència de 29 de desembre de 2006, en matèria de competitivitat de la pime comercial i relatives al Programa de Promoció de la Qualitat en el Comerç, es finançaran a càrrec de la secció, programa, línies i imports globals màxims que a continuació s'indiquen:  
Secció 11. Programa 761.10. Ordenació i Promoció Comercial.  
Capítol VII  
Línia T3091  
Ajudes per a despeses d'inversió previstes en l'Ordre de 29 de desembre de 2006, de la conselleria d'Empresa, Universitat i Ciència, per la qual es regulen les ajudes destinades a incrementar la competitivitat de la pime comercial per a l'exercici 2007.  
Import global màxim 603.220,00 euros  
Capítol IV  
Línia T5799  
Ajudes per a despeses corrents previstes en l'article 2.2 apartats c) i e) de l'Ordre de 29 de desembre de 2006, de la conselleria d'Empresa, Universitat i Ciència, per la qual es regulen les ajudes destinades a incrementar la competitivitat de la pime comercial per a l'exercici 2007.  
Import global màxim 40.000,00 euros  
Ajudes previstes en l'Ordre de 29 de desembre de 2006 de la conselleria d'Empresa, Universitat i Ciència, per la qual es regulen les ajudes relatives al Programa de Promoció de la Qualitat en el Comerç per a l'exercici 2007.  
Import global màxim 360.000,00 euros  
Article 2  
La present ordre entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.  
València, 30 de maig de 2007  
El conseller d'Empresa, Universitat i Ciència  
JUSTO NIETO NIETO